
[bookmark: _GoBack]MŰSZAKI LEÍRÁS

„Debrecen autóbusz-állomás műszaki ellenőrzés és 
Debrecen műszaki telephely műszaki ellenőrzés”
tárgyú beszerzési eljáráshoz

1. A beszerzés tárgya:

A Debrecen autóbusz-állomás, valamint a Debrecen műszaki telephely építési beruházásokhoz kapcsolódó építési műszaki ellenőr feladatainak ellátása.

Ajánlatkérő, a MÁV Személyszállítási Zrt. az alábbi beruházásokat kívánja megvalósítani:
1. részhez kapcsolódó beruházás: a Debrecen, Külső Vásártéren található autóbuszállomás felújítása a kiviteli tervekben szereplő tartalom alapján, mely tartalmazza az épület homlokzati nyílászáróinak cseréjét, homlokzati hőszigetelését, tető szigetelését, illetve fűtéskorszerűsítését. Ezen túl a kivitelezés része a gyalogos és autóbuszos közlekedő felületetek megújítása, illetve zöldterület rendezés.
2. részhez kapcsolódó beruházás: A Debrecen Szoboszlói út 4-6. szám alatt található műszaki telephely irodaépület esetében a kivitelezési feladatok tartalmazzák az épület homlokzati hőszigetélését, a klímaegységek esetleges cseréjét és a kültéri egységek takarását, illetve gépészeti (fűtés) korszerűsítést.

1. Feladatleírás (mindkettő rész esetében):

1.  Feladat leírása

0.  A műszaki ellenőri feladatok ellátása a magyar építészetről szóló 2023. évi C. törvény, az állami építési beruházások rendjéről szóló 2023. évi LXIX. törvény, az építőipari kivitelezési tevékenységről szóló 191/2009. (IX. 15.) Korm. rendelet, valamint az egyéb vonatkozó hatályos jogszabályok rendelkezéseinek megfelelően történik.

0.  A projekt keretében megvalósuló beruházás az állami építési beruházások rendjéről szóló 2023. évi LXIX. törvény (továbbiakban: tv.) hatálya alá tartozik.  Ennek megfelelően a műszaki ellenőr feladatainak megvalósítása során a törvényben és a vonatkozó jogszabályokban rögzített előírásoknak megfelelően kell, hogy eljárjon. 
0. [bookmark: _Hlk211594006][bookmark: _Hlk211589986]A műszaki ellenőr elősegíti és ellenőrzi az állami építési beruházás megvalósítására irányuló építőipari kivitelezési tevékenység során a vonatkozó jogszabályok, hatósági előírások, szabványok, szerződések és a kivitelezési dokumentáció alkalmazását. 
0.  A műszaki ellenőr részt vesz a projekt megvalósítására létrehozott projektszervezetben. 
0. [bookmark: _Hlk211589997] A műszaki ellenőr feladatát az eseti megrendelésben meghatározottak szerint köteles ellátni. A műszaki ellenőr a szerződés időtartama alatt kiadott utolsó megrendelést is köteles teljesíteni.
0. [bookmark: _Hlk211594041][bookmark: _Hlk211590022] A műszaki ellenőr a lebonyolítói feladatokat is ellátja, mely tevékenységért külön díjazás nem illeti meg.

A beruházás-lebonyolító az állami építési beruházás koordinálásának személyi felelőse, felel
· az állami építési beruházás projektalapító dokumentumban meghatározott tartalmú műszaki megvalósításáért,
· a közbeszerzési eljárások előkészítéséért, lefolytatásának koordinálásáért, figyelemmel kíséréséért,
· a beruházási költségkeret betartásáért,
· a határidő betartásáért,
· a jelentésrendszer működtetéséért, 
· a szerződések előkészítéséért.

0. [bookmark: _Hlk211594072]A műszaki ellenőr ellátja a projekt lebonyolítói feladatokat.

2.2.  A feladat részletezése munkafázisonként

2.2.1. Részvétel a beruházás előkészítési munkafázisában
· [bookmark: _Hlk211590130]végigkíséri a beruházás folyamatát, a kivitelezésen át a műszaki átadás-átvételig és a jótállási időszak lezárultáig, ideértve az ezen szakaszokhoz kapcsolódó közbeszerzési eljárásokban való részvételt is,
· részt vesz a kivitelező kiválasztására irányuló közbeszerzési eljárás dokumentációjának kialakításában, meghatározza az átadás-átvételkor az egyes munkanemek tekintetében számonkérendő minőségi követelmények rendszerét, az alkalmazandó szabványokat, a minőségi értékelésre, hibás teljesítés esetére alkalmazandó műszaki értékcsökkenés meghatározására vonatkozó módszereket és előírásokat,
· részt vesz a kivitelezési szerződés műszaki tartalmát, a kivitelezés organizációját, ütemezését és a teljesítési határidőket érintő tárgyalásokon,
· közreműködik a tervezővel és a költségszakértővel a beruházás becsült költségének meghatározásában és aktualizálásában.
· A műszaki ellenőr az engedélyezési dokumentációt/jóváhagyási tervet véleményezi, illetve a kiviteli tervet ellenőrzi.

2.2.2. Részvétel a beruházás megvalósításának munkafázisában
· A kivitelezési munka megkezdésekor feladata a munkaterület átadás-átvételi eljárásban történő közreműködés, valamint annak megszervezése, a munkavégzés feltételeinek egyeztetése és dokumentálása.
· Elektronikus építési napló(k) megnyitása, ellenőrzése, bejegyzések készítése, annak vezetése és egyéb jegyzőkönyvek ellenjegyzése, észrevételezése
· Hibák, hiányosságok, eltérések feltüntetése az e-építési naplóban,
· Az építési műszaki ellenőri feladatok elvégzésének dokumentálása az e-építési naplóban. Az építési műszaki ellenőr bármely hiba, hiányosság, eltérés megállapításáról, a terv és a szerződés szerinti teljesítést befolyásoló minden körülményről köteles az építtetőt - az építési naplóban igazoltan - haladéktalanul értesíteni. Ellenőrzéseit, helyszíni jelenlétét az építési naplóban rögzítenie kell.
· A kivitelezés folyamatában a hatósági előírások, szabványok, valamint Megbízó által meghatározott és szerződésbe foglalt feltételrendszer folyamatos ellenőrzése és megkövetelése, illetve betartatása.
· A megvalósítás teljes folyamatában valamennyi szakági folyamatos műszaki ellenőrzési tevékenység nyújtása.
· Az építmény kitűzése helyességének, szükség esetén a geotechnikai, környezetvédelmi és egyéb felmérések, vizsgálatok megtörténtének ellenőrzése,
· A  kivitelezés folyamán szükségessé váló koordinációs tárgyalások kezdeményezése, beleértve a kivitelezési tevékenység ellenőrzését és a koordinációs egyeztetéseken történő részvételt is annak érdekében, hogy a létesítmény az építtetői érdekeknek megfelelő minőségben és határidőre elkészüljön.
· A kooperációs tárgyalásokon, illetve műszaki és minőségi szempontú értékelése (a szerződésben foglalt műszaki és pénzügyi ütemek figyelembevételével), valamint a további feladatokra és szükséges intézkedésekre vonatkozó javaslatok megtétele.
· A műszaki, illetve gazdasági szükségességből indokolt tervváltoztatásokkal kapcsolatos javaslatok megtétele Megbízó részére.
· Az eltakarásra kerülő szerkezetek ellenőrzésének elvégzése, a műszakilag indokolt további vizsgálatok meghatározása, az ellenőrzések és a vizsgálatok adatainak, valamint a szükséges intézkedések meghatározásának bejegyzése az e-építési naplóba,
· Pótmunkák esetén a műszaki indokoltság felülvizsgálata és véleményezése, javaslattétel Megbízó felé. Műszaki szükségességből, egyéb hatósági előírás alapján, valamint bárminemű körülmény miatt Megbízott csak abban az esetben rendelhet el a kivitelezőnél pótmunkát, ha ezt megelőzően részleteiben, műszaki tartalmában és végleges árjavaslattal Megbízóval egyeztette és Megbízó jóvá is hagyta.
· Közreműködés a Megbízó érdekkörében esetlegesen felmerülő építési akadályok elhárításában.
· Folyamatos kapcsolattartás a Megbízóval.

2.2.3. Részvétel a kivitelezői teljesítések, illetve elszámolások felülvizsgálatában
Feladata pénzügyi elszámolások, felmérések ellenőrzése, teljesítésigazolások: 
· A kivitelezési szerződésben meghatározott (rész)teljesítések műszaki és minőségi, valamint pénzügyi felülvizsgálata, ennek dokumentálása, a benyújtott vállalkozói számla alapján javaslat a pénzügyi kifizetésekre. A szerződésben meghatározott vállalkozói díj és a számlázható összegre tett javaslat eltérése esetén az eltérés indokolása. 
· Műszaki teljesítés, illetve számla-viták felmerülése esetén a döntéshez szükséges bizonylatok összeállítása, egyeztetések lefolytatása.
· Pótmunkák felmerülése esetén a pótmunkák elszámolásának dokumentálása, javaslattétel a kifizetésre (összes bizonylat, dokumentum, tanúsítvány csatolásának figyelembevételével).
· [bookmark: _Hlk211590230]Véleményezi a kivitelező műszakilag egyenértékű kiváltásra vonatkozó javaslatait a közbeszerzési eljárás és a szerződés szerinti teljesítés során.
· A kivitelezés során a műszaki ellenőr a tartalékkeret felhasználásához írásbeli nyilatkozatot ad. A műszakilag egyenértékű kiváltásról a tervező és a műszaki ellenőr szakvéleménye alapján, a Megrendelő jóváhagyásával együttesen dönt.
· teljesítésigazolás kiállítása és átadása vagy megküldése a fővállalkozó részére, rögzítése az építési naplóban a fővállalkozó kivitelező által megküldött teljesítésről szóló értesítés kézhezvételétől, az átadás-átvételi eljárás lezárásáról számított, szerződésben meghatározott, de legfeljebb 15 munkanapon belül
· műszaki igazolás kiállítása


2.2.4. Részvétel a létesítmények megvalósulásának folyamatában a minőség biztosítása érdekében:
· A napi munkafolyamatokban beépítésre került anyagok folyamatos ellenőrzése, az ÉMI Építésügyi Minőségellenőrző Innovációs Nonprofit Kft által az összes betervezett anyagra vonatkozó alkalmassági bizonyítvány folyamatos vizsgálata.
· Felelős különösen az építészeti-műszaki dokumentumokban meghatározott építési termék beépítésének ellenőrzéséért: ellenőrzi annak teljesülését, hogy az építménybe csak a tervező által a kivitelezési dokumentációban, az Étv. 41.§-a szerinti, legalább az elvárt műszaki teljesítményű építési termék kerüljön beépítésre, és a szakszerű beépítés, valamint az építési naplóban történő rögzítés mellett a tervező által a kivitelezési dokumentációban megjelölt építési termék helyett a megadottal azonos vagy annáll jobb teljesítményértékű helyettesítő építési terméket választott ki a tervező jóváhagyásával és Megrendelő egyetértésével.
· A beépített építési termékek teljesítmény nyilatkozatai meglétének ellenőrzése,
· A munkavégzéssel kapcsolatos technológiai leírások, illetve technológiai utasításokban foglaltak folyamatos ellenőrzése, észrevételek megtétele, intézkedés a szabványokban foglalt minőségi teljesítés biztosítására.

2.2.5. Részvétel a beruházás-szervezési tevékenység befejező szakaszai, műszaki átadás átvételi eljárás lefolytatásában:
· A műszaki átadás-átvételi eljárás meghirdetése előtt, annak érdekében a minőségi elvárások, a műszaki átadás-átvételi eljárás eredményes legyen, az átadás meghirdetéséig szükséges elvárások és feladatok kivitelezővel történő részletes egyeztetése.
· A műszaki átadás-átvételi eljárás meghirdetése, folyamatainak rendezése és dokumentálása (beleértve az előírások szerinti összes műbizonylatot, minősítéseket, és dokumentumokat).
· A rögzítésre kerülő hibák és hiányosságok teljes körű kijavítását követően az üzembe helyezési eljárás lefolytatásához szükséges dokumentumok, nyilatkozatok és igazolások rendelkezésre állásának ellenőrzése.
· [bookmark: _Hlk211594247][bookmark: _Hlk211590291]Ellenőrzi a megvalósulási dokumentáció megfelelőségét.
· Átadási dokumentáció elkészítése, az aktiváláshoz szükséges adatok Megbízó részére történő átadása.

2.2.6. Megbízott faladata a beruházás befejezését követően 
· [bookmark: _Hlk211590332]Feladata kiterjed a műszaki átadás-átvételi eljárástól számított 12 hónapon belül az egy éves utó felülvizsgálati eljáráson való részvételre, illetve a jótállási időszak alatt szükséges műszaki ellenőri feladatok ellátása.
· Kivitelezővel a szavatosság jogkörébe tartozó összes hibák rögzítése és a megállapított határidőre kifogástalan minőségben történő kijavíttatása.

Az építési műszaki ellenőrzés gyakorisága: 
A műszaki ellenőr a kivitelezés helyszínén a kivitelezési szerződésben meghatározott időközönként, de legalább 10 naponként helyszíni ellenőrzést végez, és azt az e-építési naplóban eseti bejegyzéssel rögzíti.

Az építési naplóba való bejegyzés gyakorisága: 
Az e-építési naplóba történő bejegyzés a helyszíni ellenőrzések során eseti bejegyzéssel, valamint a vonatkozó jogszabályokban előírt további szükséges esetekben történik.

A bejegyzésről az építtető tájékoztatásának módja, külön tájékoztatási kötelezettség teljesítési módja: 
Az e-építési naplóban történő bejegyzéssel, valamint szükség esetén külön írásbeli tájékoztatással.

3. A teljesítés során csatolandó dokumentumok, tartalmi elemekkel feltüntetve (mindkettő rész esetében)

Nyertes Ajánlattevő a kivitelezés közben folyamatosan teljesít a Feladatleírásban felsorolt elvárások felmerülése esetén.
· Elektronikus építési napló megnyitása, ellenőrzése, bejegyzések készítése
· Írásbeli javaslatok (a Feladatleírásban felsorolt feladatok függvényében, a teljesítés időtartama alatt)

Mellékletek:
· 1. sz. melléklet: Debrecen autóbusz-állomás kivitelezési tervdokumentáció
· 2. sz. melléklet: Debrecen műszaki telephely kivitelezési tervdokumentáció

